KÄSKKIRI

	27.08.2024 nr 67	

Riigivara kasutusse andmise valikpakkumise teel

Riigivaraseaduse § 15 lõike 1 punkti 1, § 17 lõike 1 punkti 2, kaitseministri 08.08.2022 määruse nr 16 „Riigi Kaitseinvesteeringute Keskuse põhimäärus“ § 12 lõike 1 punktide 10 ja 14, ning kaitseministri 15.08.2024 käskkirja nr 151 „Riigivara kasutusse andmine valikpakkumise teel“ punkti 2 alusel

1.	Korraldada valikpakkumise teel ca 8900 m2 suuruse platsi ja maksimaalselt seitsme hoidla (edapidi koos nimetatuna vara) kasutusse andmine Ämari lennuväli kinnistul (Harju maakond, Lääne-Harju vald, Ämari alevik, registriosa 12552002, katastritunnus 86801:001:0375). 

2.	Moodustan valikpakkumise teel riigivara kasutusse andmise läbiviijaks komisjoni järgmises koosseisus:

2.1.	esimees - Riigi Kaitseinvesteeringute Keskuse üldosakonna riigivara valdkonna juht Tambet Tõnisson;
2.2.	lihtliige - Riigi Kaitseinvesteeringute Keskuse hangete osakonna juhataja Ivar Janson;
2.3.	lihtliige - Riigi Kaitseinvesteeringute Keskusest Ats Janno;
2.4.	lihtliige - Riigi Kaitseinvesteeringute Keskusest Reimo Soosaar;
2.5.	lihtliige - Kaitseministeeriumist Indrek Sirp;
2.6.	lihtliige - Kaitseväe peastaabist kapten Tõnis Tulp.

3.	Komisjonil lähtuda oma töös kaitseministri 15.08.2024 käskkirja nr 151 punktist 2, riigivaraseaduses ja kaitseministri 19.10.2010 käskkirjaga nr 384 kinnitatud „Kaitseministeeriumi valitsemisel oleva riigivara kasutamiseks andmise ja võõrandamise menetluse läbiviimise kord“ valikpakkumise kohta sätestatust.

4.	Komisjoni esimehel on õigus:

4.1.	kaasata komisjoni eesmärkide saavutamiseks vajalikke spetsialiste;
4.2.	otsustada tagatisraha tagastamine riigivaraseaduse § 70 lõigetes 2–3 sätestatud juhtudel;
4.3.	teha kaitseministrile ettepanek kinnitada või jätta kinnitamata valikpakkumise tulemus.

5.	Käskkiri teha teatavaks komisjoni liikmetele.

(allkirjastatud digitaalselt)

Magnus-Valdemar Saar
peadirektor